
ΤΕΥΧΟΣ ΔΕΥΤΕΡΟ 


Αρ 


. Φύλλου 854 


ΑΠΟΦΑΣΕΙΣ 

Αριθμ.ΥΙΟ _ 

Ανάθεση αρμοδιοτήτων στον Αναπληρωτή 
Υπουργό Εθνικής Άμυνας Φώτιο - Φανούριο 
Κουβέλη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Των άρθρων 41 παρ. 3 και 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
(π.δ. 63/2005, Α' 98). 

β)Τουν. 2292/1995 «Οργάνωση και Λειτουργία Υπουρ¬ 
γείου Εθνικής Άμυνας, Διοίκηση και Έλεγχος των Ενό¬ 
πλων Δυνάμεων και άλλες διατάξεις» (Α' 35). 

γ) Του ν. 3187/2003 «Ανώτατα Στρατιωτικά Εκπαιδευ¬ 
τικά Ιδρύματα (Α.Σ.Ε.Ι.)» (Α' 233). 

δ) Του ν. 3433/2006 «Προμήθειες Αμυντικού Υλικού 
των Ενόπλων Δυνάμεων» (Α' 20). 

ε)Του ν. 3883/2010 «Υπηρεσιακή εξέλιξη και ιεραρχία 
των στελεχών των Ενόπλων Δυνάμεων - Θέματα διοίκη¬ 
σης των Ενόπλων Δυνάμεων, Στρατολογίας και συναφείς 
διατάξεις» (Α' 167). 

στ) Του ν. 3978/2011 «Δημόσιες Συμβάσεις Έργων, 
Υπηρεσιών και Προμηθειών στους τομείς της Άμυνας 
και της ασφάλειας - Εναρμόνιση με την Οδηγία 2009/81 
ΕΚ - Ρύθμιση θεμάτων του Υπουργείου Εθνικής Άμυνας» 
(Α' 137). 

ζ) Του π.δ. 290/2002 «Οργανισμός Πολιτικού Προσω¬ 
πικού Υπουργείου Εθνικής Άμυνας» (Α' 260). 

η) Του π.δ. 69/2015 «Διορισμός του Αλέξιου Τσίπρα 
του Παύλου, ως Πρωθυπουργού» (Α' 113). 

θ) Του π.δ. 22/2018 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α’ 37). 

ι) Της Υ5/27.01.2015 απόφασης του Πρωθυπουργού 
«Σύσταση Θέσεων Αναπληρωτών Υπουργών και Υφυ¬ 
πουργών» (Β' 204). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 


Άρθρο 1 

1. Στον Αναπληρωτή Υπουργό Εθνικής Άμυνας Φώτιο- 
Φανούριο Κουβέλη, ανατίθεται η άσκηση των ακόλου¬ 
θων αρμοδιοτήτων: 

α. Αποφασίζει την πολιτική για ανάπτυξη και εκσυγ¬ 
χρονισμό της αμυντικής βιομηχανίας, εισηγείται σχετικά 
με τα θέματα αυτά στο ΚΥΣΕΑ, ασκεί τις αρμοδιότητες 
εποπτείας και διορισμού διοικήσεως στην ΕΑΣ ΑΒΕΕ κα¬ 
θώς και το διορισμό διοικήσεως σε κάθε άλλη αμυντική 
βιομηχανία εποπτείας του Υπουργείου Εθνικής Άμυνας. 

β. Αποφασίζει για την κατάσταση, την ιεραρχία και τις 
προαγωγές των κατωτέρων Αξιωματικών, των Ανθυπασπι- 
στών και των Μονίμων και Εθελοντών Οπλιτών κάθε κατη¬ 
γορίας, των Επαγγελματιών Οπλιτών, των Οπλιτών Βραχεί¬ 
ας Ανακατάταξης, των Εφέδρων Υψηλής Ετοιμότητας και 
των Ειδικών Εφέδρων Οπλιτών των Ενόπλων Δυνάμεων. 

γ. Καθορίζει την πολιτική και αποφασίζει για θέματα 
που αφορούν τη μέριμνα κατηγοριών στρατιωτικού 
προσωπικού που αντιμετωπίζουν ιδιαίτερα και οξέα 
κοινωνικά προβλήματα, τη συγκρότηση και λειτουργία 
της Διακλαδικής Επιτροπής Κοινωνικών Προβλημάτων, 
παρέχει κατευθύνσεις στους Αρχηγούς των Επιτελείων 
για την έκδοση διακλαδικών Γενικών Διαταγών, με τις 
οποίες ρυθμίζονται τα θέματα αυτά και καθορίζονται οι 
προϋποθέσεις ένταξης των στελεχών στις κατηγορίες 
αυτές, τα ευεργετικά διοικητικά μέτρα που λαμβάνονται 
και κάθε άλλη αναγκαία λεπτομέρεια. 

δ. Καθορίζει την υγειονομική πολιτική στο χώρο των 
Ενόπλων Δυνάμεων και λαμβάνει τις σχετικές αποφάσεις 
για την υλοποίησή της καθώς και για τα σχετικά συγχρη- 
ματοδοτούμενα προγράμματα. 

ε. Καθορίζει και εφαρμόζει την πολιτική σε θέματα εκ¬ 
παίδευσης του στρατιωτικού και πολιτικού προσωπικού 
του Υπουργείου Εθνικής Άμυνας. 

στ. Αποφασίζει για θέματα επιστημονικής, τεχνολο¬ 
γικής έρευνας και ερευνητικών κέντρων των Ενόπλων 
Δυνάμεων, εγκρίνει προγράμματα ερευνών, ανάπτυξης 
και αμυντικής παραγωγής συμπεριλαμβανομένου του 
ειδικού λογαριασμού της αριθμ. 249991 (Β' 846) κοινής 
υπουργικής απόφασης περί «Σύστασης Ειδικού Λογα¬ 
ριασμού στο Υπουργείο Εθνικής Άμυνας (ΥΠΕΘΑ) για 

τη Χρηματοδότηση Ερευνητικών Προγραμμάτων και 
Μελετών του ΥΠΕΘΑ», όπως τροποποιήθηκε και ισχύ¬ 
ει, προκαλεί αποφάσεις του Υπουργικού Συμβουλίου ή 
κοινές αποφάσεις Υπουργών και εισηγείται στη Βουλή 
νομοθετική ρύθμιση των αντίστοιχων θεμάτων. 

ζ. Εισηγείται και εφαρμόζει τη νομοθεσία που σχε¬ 
τίζεται με τα στρατολογικά θέματα, τους ανάπηρους 
πολέμου και ειρηνικής περιόδου, τα θύματα πολέμου, 
τους έφεδρους πολεμιστές και τους αγωνιστές Εθνικής 
Αντίστασης και αποφασίζει για θέματα που αφορούν τα 
σχετικά συγχρηματοδοτούμενα προγράμματα. 

η. Καθορίζει την πολιτική για θέματα κοινωνικών και 
αθλητικών δραστηριοτήτων των Ενόπλων Δυνάμεων. 

θ. Αποφασίζει για θέματα που αφορούν τις αιτήσεις 
απονομής χάριτος και άρσης συνεπειών καταδίκης του 
ν.δ. 68/1968 (ΦΕΚΑ'301). 

ι. Σε συνεργασία με τους συναρμόδιους Υπουργούς 
συντονίζει θέματα κοινού ενδιαφέροντος του Υπουργεί¬ 
ου Εθνικής Άμυνας και της Υπηρεσίας Πολιτικής Αερο¬ 
πορίας (ΥΠΑ), εκφέρει γνώμη για θέματα της ΥΠΑ σχε¬ 
τικά με τη χορήγηση άδειας διέλευσης και προσγείωσης 
πολιτικών αεροσκαφών, που δεν καλύπτονται από τις 
ισχύουσες συμβάσεις ή άδειες και προσυπογράφει νομο¬ 
σχέδια και διατάγματα που αναφέρονται σε κανονισμούς 
ελέγχου εναέριας κυκλοφορίας. 

ια. Καθορίζει την πολιτική και αποφασίζει για θέματα 
περιβάλλοντος, συμπεριλαμβανομένων των σχετικών 
συγχρηματοδοτούμενων προγραμμάτων. 

ιβ. Αποφασίζει για θέματα που αφορούν την εθνοφυ¬ 
λακή, τις ναυτικές εισφορές και ναυλώσεις, τις δικαιο- 
πραξίες στις παραμεθόριες περιοχές, τις επιτάξεις και 
τις απαλλοτριώσεις. 

ιγ. Αποφασίζει για θέματα που αφορούν την Εθνική 
Μετεωρολογική Υπηρεσία. 

ιδ. Αποφασίζει για θέματα που αφορούν τις κάθε 
φύσης αποζημιώσεις στρατιωτικού προσωπικού του 
Υπουργείου Εθνικής Άμυνας και τις προϋποθέσεις κα¬ 
ταβολής τους για θέματα χορήγησης βοηθημάτων στους 
αποστρατευομένους ή αποβιούντες στρατιωτικούς, που 
δε δικαιούνται σύνταξη και για θέματα που αφορούν 
διοικητικές ενέργειες τακτοποίησης συνταξιοδοτικών 
θεμάτων του στρατιωτικού προσωπικού του Υπουργείου 
Εθνικής Άμυνας. 

ιε. Αποφασίζει για θέματα που αφορούν την εκλογική 
νομοθεσία. 

ιστ. Αποφασίζει σε ότι αφορά τις αρμοδιότητές του, 
για τα θέματα που αφορούν συγχρηματοδοτούμενα 
ευρωπαϊκά και αναπτυξιακά προγράμματα, τον προϋ¬ 
πολογισμό και την εποπτεία για τη διαχείριση των δια- 
τιθεμένων πιστώσεων, συμπεριλαμβανομένων, αυτών 
που προβλέπονται στην περ. ια της παρ. 3 του άρθρου 
5 του ν. 2292/1995. 


ιζ. Αποφασίζει για το σύνολο των θεμάτων που αφο¬ 
ρούν την υλοποίηση των προγραμμάτων ναυπήγησης, 
εκσυγχρονισμού και μετασκευών πλωτών μέσων του 
Πολεμικού Ναυτικού. 

ιη. Αποφασίζει και υλοποιεί τις μεταθέσεις και τοπο¬ 
θετήσεις του κατώτερου στρατιωτικού προσωπικού των 
Ενόπλων Δυνάμεων. 

ιθ. Αποφασίζει την κατανομή της «οροφής» προσωπι¬ 
κού και των πιστώσεων για τους κλάδους των Ενόπλων 
Δυνάμεων (ΕΔ), το Γενικό Επιτελείο Εθνικής Άμυνας 
(ΓΕΕΘΑ) και τις άλλες υπηρεσίες του Υπουργείου Εθνικής 
Άμυνας που προβλέπει το εδάφιο στ' της παρ. 3 του άρ¬ 
θρου 5 του ν. 2292/1995 (ΦΕΚ Α' 35), όπως ισχύει. 

κ. Αποφασίζει για τα θέματα των Ανωτάτων Στρατιω¬ 
τικών Εκπαιδευτικών Ιδρυμάτων, των λοιπών Στρατιω¬ 
τικών Σχολών, Κέντρων Εκπαίδευσης και Σχολείων που 
υπάγονται στα Γενικά Επιτελεία, καθώς επίσης και για το 
διορισμό, την πρόσληψη, εξέλιξη και μονιμοποίηση του 
κάθε κατηγορίας εκπαιδευτικού προσωπικού. 

κα. Υποβάλλει προτάσεις για ένταξη εγκεκριμένων 
έργων, υπηρεσιών, προμηθειών στο Πρόγραμμα Δημο¬ 
σίων Επενδύσεων (Εθνικά και Συγχρηματοδοτούμενα 
Προγράμματα). 

κβ. Εγκρίνει, συντονίζει, ελέγχει και υπογράφει συμβά¬ 
σεις προμηθειών αμυντικού και μη αμυντικού υλικού των 
Ενόπλων Δυνάμεων μέχρι του ποσού των δέκα εκατομ¬ 
μυρίων ευρώ (10.000.000) και τη λήψη αποφάσεων για 
θέματα κωδικοποίησης και τυποποίησης υλικών. 

2. Στις παραπάνω αρμοδιότητες του Αναπληρωτή 
Υπουργού περιλαμβάνονται: 

α. Οι κοινοβουλευτικές και η νομοθετική πρωτοβουλία. 

β. Η πρόταση για την έκδοση ατομικών και κανονιστι¬ 
κών διαταγμάτων. 

γ. Η έκδοση ατομικών και κανονιστικών διοικητικών 
πράξεων. 

δ. Η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς. 

ε. Η σύσταση και η συγκρότηση επιτροπών και ομάδων 
εργασίας. 

στ. Η δυνατότητα περαιτέρω μεταβίβασής τους σε 
κατώτερα κλιμάκια Διοίκησης. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2018 

Ο Πρωθυπουργός 

ΑΛΕΞΙΟΣ Π.ΤΣΙΠΡΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

